

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2015.gada 16.aprīlī Nr.**170**

(prot.Nr.**8**, **31**.§)

Par lokālplānojuma „Lokālplānojums zemes vienībai ar kadastra apzīmējumu 05000012401, Rīgas ielā 39, Daugavpilī” izstrādes uzsākšanu

Pamatojoties uz likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu, 13.panta trešo daļu, 24.panta otro daļu, Ministru kabineta 2012.gada 16.oktobra noteikumu Nr.711 „Noteikumi par pašvaldību teritorijas attīstības plānošanas dokumentiem” 76. un 77.punktu, 139.1.un 139.2.apakšpunktu, Daugavpils pilsētas domes 2009.gada 12.februāra saistošajiem noteikumiem Nr.5 “Daugavpils pilsētas teritorijas plānojuma grafiskā daļa un teritorijas izmantošanas un apbūves noteikumi 2006.-2018.gadam” un ņemot vērā Romas katoļu baznīcas Rēzeknes-Aglonas diecēzes 2014.gada 16.maija izziņu Nr.23, Mihaila Sivicka 2015.gada 18.februāra iesniegumu un Daugavpils pilsētas domes Pilsētbūvniecības un vides komisijas 2014.gada 4.decembra lēmumu Nr.9, atklāti balsojot: PAR – 10 (V.Bojarūns, J.Carevs, J.Dukšinskis, P.Dzalbe, A.Gržibovskis, R.Joksts, A.Nikolajevs, N.Petrova, R.Strode, J.Zaicevs), PRET – nav, ATTURAS – 1 (D.Rodionovs), **Daugavpils pilsētas dome nolemj:**

1. Uzsākt lokālplānojuma izstrādi teritorijai, saskaņā ar 1.pielikumu.

2. Apstiprināt darba uzdevumu lokālplānojuma izstrādei saskaņā ar 2.pielikumu.

3. Par lokālplānojuma izstrādes vadītāju apstiprināt Daugavpils pilsētas domes Pilsētplānošanas un būvniecības departamenta Pilsētplānošanas nodaļas vecāko teritorijas plānotāju Sergeju Trošimovu.

4. Lokālplānojuma ierosinātājam, proti, Daugavpils sv.Pētera Ķēdes Romas katoļu draudzei (reģ.Nr.90000217544) divu nedēļu laikā pēc lēmuma pieņemšanas noslēgt līgumu par lokālplānojuma izstrādi un finansēšanas kartību, saskaņā ar 3.pielikumu.

5. Triju darba dienu laikā ievietot lēmumu par lokālplānojuma izstrādi pašvaldības tīmekļa vietnē, kā arī, divu nedēļu laikā publicēt paziņojumu vietējās pašvaldības laikrakstā.

6. Divu nedēļu laikā pēc lēmuma pieņemšanas elektroniski nosūtīt šo lēmumu Latvijas Republikas Vides aizsardzības un reģionālās attīstības ministrijaiunLatgales plānošanas reģionam.

Domes priekšsēdētāja 1.vietnieks  *(personiskais paraksts)* J.Dukšinskis